Accra Sports Stadium

Accra Sports Stadium, ka ba da buon ye Ohene Djan Stadium, anɛ Stadium kanɛ mɔr tʋʋmbabʋg ka nɔkid nidib nwɛnɛ tusa pisnaasi (40,000) pɛꞌɛn ka bɛ Accra sʋꞌʋlim, Ghana, ka ba mɔr nwɛꞌɛd association football maknam. Ba mɛ lɛm mɔri di maan rugby union. Din an siꞌem Ba da zuŋ stadium lanɛ yʋʋm tusir, kɔbiswai nɛ pisyuobʋ nɛ ayi la ni (1962) dɔlisid bɔɔlkanɛ ka Accra XI nɛ Kumasi XI da nwɛꞌ. Di yʋꞌʋri da an Accra Sports Stadium, ba da tiaki stadium la yʋꞌʋri tis Ohene Djan, Ghana ninkanɛ da an yiiga Director of Sports, yʋʋm tusa ayi nɛ anaasi la ni (2004) ban da tiaki di la nyaꞌaŋ. Di yʋꞌʋr la tiakir da mɔr daʋŋ bɛdegʋ kena ka Ga nidib la pʋ siakɛ. Daʋŋ bɛ stadium la yʋꞌʋr tiakirin hali giligid. Yʋʋm tusa ayi nɛ piinɛ yinne nwadisa ayuobʋ dabpiinɛ ayuobʋ daar (16 June 2011), yʋꞌʋkanɛ ka ba da sɔbi tabil stadium la, 'Ohene Djan Stadium' da tiaki keŋ 'Accra Sports Stadium' ka Accra Metropolitan Assembly pʋ yina tis mɔɔlʋgʋ di yɛlaa ka National Democratic Congress Governmentmɛ sʋŋi di. Din da an zinꞌikanɛ ka ba na nwɛꞌ 2008 African Cup of Nations maknam la, ba da maligim mɛ, ka tiaki di ka di lieb nwɛnɛ FIFA ziꞌesim. Ba da tʋm tʋʋma stadium la nii naae yʋʋm tusa ayi nɛ ayɔpɔi la nwadis piiga ni (October 2007). Ba da zuŋi di nɛ four-nation tournament dinɛ ka Ghana da di (the Zenith Cup). Makbanɛ ka ba nwɛꞌ ani Stadium la mɛ anɛ Africa most popular kilabs, Hearts of Oak nɛ Accra Lions FC nɛ Great Olympics, la yin zinꞌikanɛ ka ba nwɛꞌɛdi ba maknam ka Ghana national team maknam la sieba mɛ nwɛꞌɛda ani sansieba. Yʋʋm tusa ayi (2000) African Cup of Nations dinɛ da bɛ Ghana nɛ Nigeria la, ba da nwɛꞌ maknami awai stadium la ni ka da lɛn an zinꞌikanɛ ka ba da nwɛꞌ yʋʋm tusir, kɔbiswai nɛ pisyɔpɔi nɛ anii (1978) final. Zinꞌig la nib a mɛ nwɛꞌ professional boxing tʋʋma, dinɛ kanli na an nwɛnɛ piswai nɛ yinne (91 professional boxing programs) din yi yʋʋm tusa ayi nɛ pisi nwadisa anii la ni (August 2020). Dinɛ gaadi da wʋsa anɛ dinɛ da naam Asibit daar yʋʋm tusir, kɔbiswai nɛ pisyɔpɔi nɛ ayuobʋ nwadis piinɛ yinne daba ayuobʋ daar la (Saturday, 6 November 1976), Ghana David Kotei, World Boxing Council's world Featherweight champion, da kɔꞌɔŋi o championship tis International Boxing Hall of Fame nid, Mexican-American Danny Lopez 15 rounds ka biꞌesʋg kai la. Laꞌaskaŋa mɛ da paas, 29–0 prospect Sulley Shittu nɛ Felix Figueroa, ka Shittu da di 8 rounds. Nimabɛ da keŋ laꞌasʋg la kanl da na gaad nwɛnɛ tusa kɔbiga (100,000). Gbanvɛɛnsa